Elmer Bernstein

Elmer Bernstein (* 4. April 1922 in New York City; † 18. August 2004 in Ojai, Kalifornien) weer en US-amerikaanschen Filmmusik-Komponist.

 Leven un Wark 
Bernstein hett sien Schooltiet an de Walen School afleggt un hett dorna en Studium an de New York University opnahmen. In’n tweeten Weltkrieg deen he in’t US Army Air Corps. Sien Loopbahn as Komponist füng an mit Musik, de he för Radiosennen un Dokumentarfilmen maakt hett. In’t Johr 1950 is he na Hollywood togen un füng dor an, an Filmmusiken to arbeiten.

Sien eerstsen Film weer 1951 de britische Produkschoon Saturday’s Hero. Twee Johren later weer he an den 3D-Film Robot Monster bedeeligt, in den George Nader de Hööftrull speelen de. at glieke Johr is ok de Produkschoon Cat-Women of the Moon entstahn.

Wat bekannter worrn is he 1955 mit de Musik to de Western-Reeg Gunsmoke (dt.: Rauchende Colts) un kreeg noch dat glieke Johr den Opdrag, Otto Preminger sien Drogen-Drama The Man With the Golden Arm to vertoonen, mit den Frank Sinatra unvermodens Spood haar. He weer bit dorhen vör allen blots as Singer bekannt wesen. Disse Musik as ok de vun de nafolgen Produkschonen as The Ten Commandments un sünners The Magnificent Seven gellt vundaag as Klassikers.

Sien Samtwark ümfaat mehr as 200 Musikwarken, för de he ölven mol aleen för den Oscar nomineert weer. Wunnen hett he em aver blots eenmol. Mit en Konzert in de Londoner Royal Albert Hall hett he an’n 14. August 2001 sien 50-johrig Jubiläum as Filmmusik-Komponist fiert. Mit sien Naamsvedder Leonard Bernstein weer he goot befrünnt, man verwandt weern de beiden nich. Af un to hett he mit sien Söhn, Peter Bernstein, tohopenarbeit, de ok Filmmusiken komponeeren deit.

 Filmografie (Utwahl) 
 Johr Originaltitel dt. Titel 1951 Saturday’s Hero   1952 Sudden Fear Ehe mit dem Satan 1953 Cat-Women of the Moon   1955 The Eternal Sea Unternehmen Pelikan 1955 The Man with the Golden Arm Der Mann mit dem goldenen Arm 1956 The Ten Commandments Die zehn Gebote 1957 Sweet Smell of Success Dein Schicksal in meiner Hand 1958 Desire Under the Elms Begierde unter Ulmen 1958 Saddle the Wind Vom Teufel geritten 1958 The Buccaneer König der Freibeuter 1960 The Magnificent Seven Die glorreichen Sieben 1961 By Love Possessed Und die Nacht wird schweigen 1962 Walk on the Wild Side Auf glühendem Pflaster 1962 Birdman of Alcatraz Der Gefangene von Alcatraz 1962 To Kill a Mockingbird Wer die Nachtigall stört 1963 The Great Escape Gesprenge Ketten 1963 Rampage Bring sie lebend heim 1963 Love with the Proper Stranger Verliebt in einen Fremden 1965 Baby the Rain Must Fall Die Lady und der Tramp 1965 The Hallelujah Trail 40 Wagen westwärts 1966 The Silencers Leise flüstern die Pistolen 1966 Hawaii Hawaii 1966 Return of the Seven Die Rückkehr der glorreichen Sieben 1967 Thoroughly Modern Millie Modern Millie – Reicher Mann gesucht 1968 The Scalphunters Mit eisernen Fäusten 1969 The Bridge at Remagen Die Brücke von Remagen 1969 Guns of the Magnificent Seven Die Rache der glorreichen Sieben 1970 A Walk in the Spring Rain Die Frau des Anderen 1971 Big Jake Big Jake 1972 The Magnificent Seven Ride! Der Todesritt der glorreichen Sieben 1973 Cahill U.S. Marshal Geier kennen kein Erbarmen 1976 The Shootist Der Scharfschütze 1978 Animal House Ich glaub’ mich tritt ein Pferd 1979 The Great Santini Der große Santini 1980 Airplane! Die unglaubliche Reise in einem verrückten Flugzeug 1981 An American Werewolf in London American Werewolf 1982 Airplane II: The Sequel Die unglaubliche Reise in einem verrückten Raumschiff 1983 Trading Places Die Glücksritter 1984 Ghost Busters Ghostbusters – Die Geisterjäger 1985 Spies Like Us Spione wie wir 1986 Legal Eagles Staatsanwälte küsst man nicht 1990 The Grifters Grifters 1993 The Age of Innocence Zeit der Unschuld 1993 The Good Son Das zweite Gesicht 1995 Roommates Familien-Bande 1997 Buddy Buddy 1997 The Rainmaker Der Regenmacher 1999 Wild Wild West Wild Wild West 2000 Keeping the Faith Keeping the Faith – Glauben ist alles! 2002 Far from Heaven Dem Himmel so fern

 Utteken 
Bernstein is mehr as föfftig mol för Filmpriesen vörslahn wesen, dorünner ölven mol för den Oscar. Wunnen hett he 26 Priesen, as to’n Bispeel:
 1963: den Golden Globe in de Kategorie Best Filmmusik för To Kill a Mockingbird
 1964: den Emmy in de Kategorie Rutragen Leistung bi’t Kompneeren vun Musik för’t Feernsehn för The Making of the President 1960 
 1967: den Golden Globe in de Kategorie Best Filmmusik för Hawaii* 1968: den Oscar in de Kategorie Best Filmmusik för Thoroughly Modern Millie
 1990: den Pries för’t Levenswark vun de ASCAP Film and Television Music Awards 
 1998: den Pries för’t Levenswark vun’n Joseph-Plateau-Filmprijs
 2000: den ASCAP Award in de Kategorie Top Box Office Films för Wild Wild West
 2001: den Pries för’t Levenswark vun de World Soundtrack Awards
 2003: den PFCS Award in de Kategorie Best Filmmusik för Far from Heaven
 ??: sien Steern op’n Walk of Fame

 Weblenken 

 Offizielle Websteed
 Elmer Bernstein – En Naroop

Kategorie:Komponist
Kategorie:Börger von de USA
Kategorie:Mann
Kategorie:Boren 1922
Kategorie:Storven 2004